Meelblom is ’n bestanddeel van pasta en dit kan dus ’n chaos in jou dunderm veroorsaak. So graag soos wat jy dus pasta sou wou eet, is dit eenvoudig nie die moeite werd nie! Daar is so baie soorte noedels, byvoorbeeld rysnoedels, wat jy kan inspan om ’n smaaklike pot spaghetti bolognese te maak. Dun variasies word vermicelli genoem en die dikkeres lintnoedels – dit sou net sowel pasta kon wees!
Of, as jy lus is vir ’n ligter, gesonder keuse, gebruik 'n spiraalsnyer op murgpampoentjies om “courgetti” te maak. Dit is verspot maklik om dit gaar te maak: roerbraai dit net liggies en sit voor met ’n sous!
Daar is gelukkig, soos met die meeste kossoorte, glutenvrye keuses. As jy egter met ’n rein gewete’n lipleklekker burger wil maak, vervang die broodrolletjie met slaaiblare. Iceberg of Romain is stewig genoeg om ’n vulsel te kan hou, en jy kan hulle ook vir tacos of toevoubroodjies gebruik.
Al wat jy moet doen, is om die aartappels in dun skyfies te sny (of maak die happie gesonder deur patats te gebruik) en plaas dit in ’n enkellaag in ’n bak in die mikrogolfoond. Geur dit volgens jou smaak en val weg!